ΜΙΑ ΣΕΙΡΑ ΤΟΥ NETFLIX
Λοιπόν, Τιμ, είσαι πάλι στη γνωστή κατάσταση.
Η Μπλάιθ κι ο Τράβις είπαν σωστά ότι ήταν μούφα.
Εξαρτάται απ' αυτήν εκεί την κυρία.
Αν πει ότι ήταν μούφα, θα φύγεις χωρίς να πάρεις τίποτα.
Αλλά αν σε πίστεψε, θα έχεις 10.000 δολάρια.
Αλεχάντρα.
Πες μας.
Πίστεψες την απάντησή του;
Θα με λατρέψεις, γιατί σε πίστεψα.
Μανούλα μου.
Θεέ μου.
Τα 10.000 δολάρια είναι δικά σου.
-Με αγάπη… -Ευχαριστώ.
Με αγάπη και μούφα, πας μακριά.
-Θα βελτιωθεί. -10.000 δολάρια.
Μη λες "Θα βελτιωθεί".
Γιατί ζητάς συγγνώμη για 10.000 δολάρια;
Όχι, καθόλου.
Εδώ παίζουμε μούφες και το έκανες με τόση τέχνη,
με τόση ομορφιά, που τώρα έχεις 10.000 δολάρια.
Πολύ ευγενικό. Δεν θα το έλεγα ομορφιά, ούτε τέχνη, αλλά ευχαριστώ.
-Η ομορφιά… -Να η ομορφιά κι η τέχνη.
Υπάρχει το κλείδωμα. Μπορείς να κλειδώσεις στις 10.000.
Νομίζω ότι θα κλειδώσω εδώ.
-Κλειδώνεις. -Κάλλιο γαϊδουρόδενε.
Πάμε για 25.000 δολάρια. Δεν θα φύγεις με λιγότερα από 10.000.
Είναι τεράστιο ποσό για κάποιον που δεν ξέρει την τύφλα του.
-Ευχαριστώ. -Αλίμονο. Παρακαλώ.
Πάμε λοιπόν. Για 25.000 δολάρια. Ιδού η ερώτηση.
"Έναν χρόνο αφότου ο Τζον Τραβόλτα σύστησε την Αϊντίνα Μενζέλ ως 'Αντέλ Νταζίμ',
εκείνη αστειευόμενη τον παρουσίασε στα Όσκαρ με ποιο όνομα;
Α, Τζέισον Νεβίντους. Β, Λαβόν Μπαρμπαρούνι.
Γ, Τζαμάλ Ταβίνα. Ή Δ, Γκλομ Γκαζίνγκο".
Λάτρεψα την ερώτηση.
Λοιπόν. Πες μας την απάντησή σου.
Η απάντηση είναι Τζαμάλ Ταβίνα και ο λόγος που το ξέρω είναι
ότι η μαμά μου λατρεύει τον Τραβόλτα και την έλεγα έτσι.
Μετά απ' αυτό, έτσι τη φώναζα. Έστελνα μηνύματα.
Τρελαινόταν μ' αυτό. Οπότε είναι Τζαμάλ Ταβίνα.
Εντάξει. Οι διεκδικητές έχουν κλειδώσει. Αλλά ας ξεκινήσουμε από σένα.
Σοβαρά, έλεγες τη μαμά σου Τζαμάλ Ταβίνα;
Εννοείται πως δεν τη λέω έτσι.
Μάλιστα. Ώστε το έβγαλες απ' το μυαλό σου.
Η πραγματική απάντηση ήταν Γκλομ Γκαζίνγκο.
Για να δούμε αν οι διεκδικητές έχαψαν το παραμύθι σου.
Αλεχάντρα.
-Είπα πως ήταν μούφα. -Γιατί;
Τον είδα στην οθόνη να κάνει κάτι σαν α-μπε-μπα-μπλομ.
Ώστε έκρινες από την κίνηση των χεριών όταν απαντούσε;
Ναι.
Μπλάιθ, πώς σου φάνηκε;
Κι εγώ το είπα μούφα.
Ήταν η κίνηση των χεριών. Πριν απαντήσει έκανε…
Σίγουρα ήταν α-μπε-μπα-μπλομ.
Εντάξει. Τόσο η Αλεχάντρα όσο και η Μπλάιθ το θεώρησαν μούφα.
Εδώ είναι το κλειδί. Κλείδωσες στα 10.000 δολάρια.
Αν ο Τράβις σε πίστεψε, παίρνεις 25.000 δολάρια.
Αν ο Τράβις δεν σε πίστεψε,
θα είχες τρεις μούφες στον πίνακα και θα έπρεπε να φύγεις.
Έτοιμος να ακούσεις τι λέει;
Μάλλον.
Τράβις, πες μας τι σκεφτόσουν όσο έκανε αυτό που έκανε.
Μ' αρέσουν τα Όσκαρ. Μοιάζεις να σου αρέσουν τα Όσκαρ.
Σκέφτηκα "Ίσως το ξέρει αυτό".
Αλλά κάτι σε πρόδωσε, νομίζω.
Πάτησες το κουμπί και κοίταξες πέρα, σαν να απογοητεύτηκες.
Είπα πως ήταν μούφα.
Τρεις μούφες στη σειρά. Είναι μούφα. Κέρδισες 10.000 δολάρια.
Δεν είναι κι άσχημα.
-Δεν πήγα άσχημα. -Φανταστικό.
Ευχαριστούμε. Καληνύχτα.
Καλή τύχη. Τα λέμε.
Είμαι καλός στα κουίζ, αλλά ποτέ δεν ξέρεις. Δεν ήξερα τίποτα.
Αυτός ο δικηγόρος δεν ήταν πολύ καλός στις μούφες.
Ήταν πολύ δύσκολο και τα άτομα ήταν σπουδαία.
Δεν τους έπεισα, αλλά τι να γίνει.
Δεν θα κερδίζουμε πάντα.
Λοιπόν, διεκδικητές.
Ο πιο εύστοχος από τους τρεις σας στο να ξεχωρίζει μούφα από αλήθεια ήταν…
ο Τράβις.
Ναι!
-Έλα πάνω. -Εντάξει.
Θεέ μου. Είμαι ενθουσιασμένος. Σχεδόν τρέμω τώρα.
Αναρρύθμιση.
Είμαι διευθυντής δημιουργικού στη διαφήμιση,
που σημαίνει ότι γράφω ιστορίες διαρκώς για να πείσω τον κόσμο.
Σε αυτήν την ικανότητα θα βασιστώ για να πετύχω στο παιχνίδι.
Καλώς ήρθες.
Ευχαριστώ, Χάουι.
Παιδιά. Πάμε, παρακαλώ. Ευχαριστώ.
Από το ένα ως το δέκα, οι ικανότητές μου στα κουίζ είναι εξίμισι.
Η ικανότητα μπλόφας, εννιά κόμμα εννιά.
Οπότε, νομίζω ότι εκεί βρίσκεται η δύναμή μου.
Τι σκέφτεσαι;
-Φίλε, είναι εξωπραγματικό. -Είναι.
Κάθε μέρα γύριζα από το σχολείο κι έβλεπα το Make Me Laugh.
Έλα τώρα.
Οι διαγωνιζόμενοι έπρεπε να μη γελάσουν, οι κωμικοί να τους κάνουν να γελάσουν.
Κι ένας μουρλός με ενέπνευσε να γίνω ο καραγκιόζης της τάξης.
Και είναι αυτός εδώ. Εσύ είσαι.
Μιλάς γι' αυτόν σαν να μην είναι εδώ.
Γι' αυτό είναι εξωπραγματικό.
Να σου πω κάτι;
Χαίρομαι που είσαι εδώ και ξέρεις γιατί, γιατί ήσουν ο πιο εύστοχος διεκδικητής.
Και θα πας για ένα εκατομμύριο δολάρια.
-Μίλησέ μου λίγο για σένα. -Είμαι διευθυντής δημιουργικού.
Έχω την Ιρλανδή σύζυγο που σου είπα.
Δυο υπέροχα παιδιά.
Ένα εκατομμύριο δολάρια θα σήμαινε πολλά για σένα, έτσι;
Ναι. Δεν μπορώ καν να φανταστώ πώς θα άλλαζε τη ζωή μου.
Δεν θέλει πολλή γνώση για να πάρεις το εκατομμύριο.
Μπορεί να παίξουν και λίγες μούφες.
Όμως ελπίζω να πετύχω τις ερωτήσεις και να μην έχω έγνοια.
Να γνωρίσουμε τους διεκδικητές;
-Ναι. -Ας τους γνωρίσουμε.
Νεοφερμένος στο παιχνίδι, ο Σανκ.
Ναι, ο Σανκ. Αναλυτής δεδομένων, από την Ουάσινγκτον.
-Ωραία. Η Μότζι. -Ναι.
-Ωραίο όνομα. -Ευχαριστώ.
Μίλα μου για σένα.
Είμαι 27 χρονών και μένω στο Σιάτλ.
Ωραία. Και την Αλεχάντρα τη γνωρίζεις ήδη.
Πρώτα απ' όλα, θέλω να σου δείξω αυτό.
Είναι η σκάλα των χρημάτων.
Από τα 1.000 δολάρια μέχρι το ένα εκατομμύριο δολάρια.
Ας παίξουμε μούφες. Ξεκινάμε.
Πρώτη ερώτηση. Για 1.000 δολάρια.
"Πριν μπουν στο ατελιέ του Τζάκσον Πόλοκ στο Λονγκ Άιλαντ,
όλοι οι επισκέπτες υποχρεώνονταν
να φορέσουν τι από τα παρακάτω;
Α, μαλακές παντόφλες. Β, σκληρά καπέλα.
Γ, σκούρα γυαλιά ηλίου. Ή Δ, μολυβένιες ποδιές".
Εντάξει, κλείδωσε.
Εσύ και μόνο εσύ ξέρεις αν το πέτυχες σωστά.
Πες τους την απάντηση.
Μάλλον έχετε ακουστά τον Τζάκσον Πόλοκ.
Είναι καλλιτέχνης γνωστός για τη ζωγραφική του σε σεντόνια.
Ζωγραφίζει σε μεγάλα σεντόνια,
τα απλώνει στο πάτωμα και τα πιτσιλά με μπογιά.
Θα έχετε δει έργα του, αν έχετε πάει σε μουσεία.
Είναι λογικό ότι για να μπεις στο ατελιέ του,
όπου έχει σεντόνια με μπογιά απλωμένα παντού,
θα πρέπει να φοράς μαλακές παντόφλες.
Το Α είναι η απάντησή μου.
Ακούσατε τι είχε να πει ο Τράβις.
Ακούσατε και πώς το είπε.
Ίσως να υπήρχαν σημάδια.
Ίσως να μην υπήρχαν σημάδια.
Εσείς πρέπει να κλειδώσετε αν τον πιστεύετε ή όχι.
Μότζι, θα ξεκινήσω από σένα.
Ήσουν πολύ πειστικός στην αρχή.
Με έπεισες με το… Έχεις κάτι δημιουργικό,
καλλιτεχνικό, σαν να ξέρεις τι λες,
μα τελικά δεν σε πίστεψα, είπα πως ήταν μούφα.
ΜΟΤΖΙ ΜΟΥΦΑ
Λοιπόν, Τράβις.
Η Μότζι θεώρησε μούφα την πρώτη απάντηση που έδωσες.
Θες να πεις στη Μότζι πώς τα πήγε μέχρι τώρα;
Είπα την αλήθεια. Είναι το Α.
1.000 δολάρια.
Η Μότζι δεν ήταν η μόνη που νόμισε ότι πήγες να πασάρεις λάθος απάντηση.
Και οι τρεις διεκδικητές είπαν ότι ήταν μούφα.
Αλλά δεν έχει σημασία, γιατί με τη σωστή απάντηση,
πήρες 1.000 δολάρια.
Ωραία.
Ένα βήμα προς το ένα εκατομμύριο δολάρια.
Μένουν εννιά ερωτήσεις. Μπορείς να κλειδώσεις στα 1.000.
Θα κλειδώσεις ή θα πας για 10.000 δολάρια;
Συνεχίζουμε, Χάουι.
Συνεχίζουμε. Ορίστε. Ερώτηση νούμερο δύο.
Για 10.000 δολάρια. Ιδού η ερώτηση.
"Για να εξασφαλίζει αποδοτικότητα, ο Τζεφ Μπέζος είχε ως κανόνα
να πηγαίνει σε συναντήσεις όπου όλοι μπορούσαν άνετα να μοιραστούν τι;
Α, μια ντουζίνα μπέιγκελ. Β, μια κούτα μπίρες.
"Γ, δύο πίτσες. Ή Δ, ένα σάντουιτς γίγαντα".
Έγνεφε καταφατικά. Ας ακούσουμε την απάντησή σου.
Η απάντηση είναι Α, μια ντουζίνα μπέιγκελ.
Ως διευθυντής δημιουργικού στη διαφήμιση, δουλεύω με πολλές τεχνικές εταιρείες.
Μόλις είδα "μια ντουζίνα μπέιγκελ" άναψε το λαμπάκι,
γιατί δεν γίνεται συνάντηση τεχνικής εταιρείας χωρίς μπέιγκελ.
Άρχισα να κοιτάζω τα άλλα και σκέφτηκα τον Τζεφ Μπέζος.
Τον ξέρετε, οπότε σκέφτηκα,
δεν παίζει το σάντουιτς γίγαντας, δεν παίζει μια κούτα μπίρες.
Δεν αφήνει τους εργαζόμενους να πίνουν στη δουλειά.
Δύο πίτσες καλύπτουν πολλά άτομα, δεν είναι μικρή συνάντηση.
Μια ντουζίνα μπέιγκελ, το πολύ 12 άτομα.
Το Α είναι η απάντησή μου.
Ακούσατε τι είχε να πει.
Την προηγούμενη φορά, απάντησε σωστά
και οι τρεις σας το θεωρήσατε μούφα.
Ας δούμε πώς θα πάει αυτήν τη φορά.
Θα ξεκινήσω με σένα πάλι, Μότζι.
Θέλω να δω αν έμαθες κάτι από την τελευταία ερώτηση.
Ναι, μαθαίνω να σε ψυχολογώ καλύτερα, Τράβις.
Είχες πολλά να πεις για όλες τις επιλογές.
Νομίζω ότι είναι φουλ μούφα.
Όχι απλώς μούφα, αλλά φουλ μούφα.
Ναι.
Φουλ μούφα, ως τα αυτιά.
Ως εκεί πάνω.
-Αυτό κατάλαβε. -Είναι πιθανό.
Πριν μάθουμε τι σκέφτηκαν οι άλλοι για την απάντηση,
έλεγες την αλήθεια ή ήταν μούφα;
Μότζι, έχεις δίκιο. Σας πούλησα μούφα.
-Ορίστε. Αυτήν την ευστοχία θέλουμε. -Ορίστε.
Συνειδητοποιείς ότι αν και οι άλλοι πουν ότι ήταν μούφα, έφυγες.
Δεν κλείδωσες. Θα φύγεις χωρίς τίποτα.
Σωστά.
Αν ο ένας σε πιστέψει, μένεις στο παιχνίδι
και συνεχίζεις τον δρόμο σου προς το ένα εκατομμύριο δολάρια.
Σανκ, πώς σου φάνηκε;
Δουλεύω σε τεχνική εταιρεία, οπότε μόλις άκουσα
να λες ότι στις τεχνικές εταιρίες λατρεύουν τα μπέιγκελ,
ως τεχνικός και λάτρης των μπέιγκελ, κλείδωσα ότι δεν ήταν μούφα.
Ναι!
10.000 δολάρια.
Φοβερό! Την πάσαρες τη μούφα. Ευχαριστούμε, Σανκ.
Ξέρεις, μια του κλέφτη.
Για να δούμε, Αλεχάντρα, πώς σου φάνηκε;
Δυο του κλέφτη. Σε πίστεψα.
-Δεν θα σε προδώσω ξανά. -Ήταν καλό.
-Εντάξει! -Αυτό ακριβώς είναι το παιχνίδι.
Δεν ήξερε την απάντηση.
Πώς λέγεται αυτό το παιχνίδι;
Δεν χρειάζεται να κοιτάς τον τοίχο. Δεν ξέρεις πού είσαι;
-Bullsh*t, μούφες. -Σωστά.
Το ότι δεν ξέρεις την απάντηση και παίρνεις τα λεφτά με αυτόν τον τρόπο,
κάνει αυτό το παιχνίδι καλύτερο και διαφορετικό
από κάθε άλλο τηλεοπτικό παιχνίδι.
Έχεις 10.000 δολάρια.
Μπορείς να τα κλειδώσεις, για να μη φύγεις με λιγότερα.
Μπορείς να κλειδώσεις σε μεγαλύτερο ποσό, για περισσότερη ασφάλεια.
Ναι. Η μαμά δεν θα άφηνε τον μπαμπά να μπει στο σπίτι με τόσο λίγα.
Θα κρατήσουμε για λίγο το κλείδωμα.
Δεν κλειδώνει. Πω πω.
Οπότε, πάμε για 25.000 δολάρια ή τίποτα.
Ιδού η ερώτηση νούμερο τρία.
"Ένα άρθρο του Harper's Bazaar με τίτλο
'Το πιο σημαντικό μέρος του προσώπου κατά την επιστήμη',
εξετάζει σε βάθος ποιο μέρος του προσώπου;
Α, πηγούνι. Β, μέτωπο.
Γ, ρουθούνια. Ή Δ, φρύδια".
Κλείδωσες απάντηση. Ξέρεις αν είναι σωστή ή λάθος.
Τράβις, πες τους την απάντηση.
Η απάντηση είναι το Δ, φρύδια.
Ασχολούμαι με διαφήμιση, γιατί ως παιδί μού άρεσε η ζωγραφική.
Ζωγράφισα πολλά πρόσωπα, ανθρώπους, σκέφτηκα να κάνω κινούμενα σχέδια.
Είναι αλήθεια, ιδίως αν σκεφτείς τη ζωγραφική,
τα φρύδια σου λένε τα πάντα.
Έχεις το απλό πρόσωπο, μια ευθεία γραμμή, δύο τελείες.
Το κάνεις θυμωμένο με τα φρύδια ή ενθουσιασμένο πάλι με τα φρύδια.
Μπορείς να το κάνεις θλιμμένο, τρομαγμένο. Όλα αυτά με τα φρύδια.
Αυτή είναι η απάντηση, το Δ, φρύδια.
Λοιπόν, οι διεκδικητές σου έχουν κλειδώσει όλοι.
Αλλά θέλω να ξεκινήσω από σένα, Τράβις.
Είπες την αλήθεια; Ή μήπως ήταν ψέμα;
Είπα την αλήθεια. Είναι φρύδια.
Αυτή είναι η αλήθεια. Παίρνεις τα λεφτά. 25.000 δολάρια.
Αυτήν τη φορά και οι τρεις διεκδικητές πίστεψαν πως ήταν σωστή απάντηση.
25.000 δολάρια. Έχεις μια ευκαιρία. Αν θέλεις, μπορείς να κλειδώσεις,
ώστε να μη φύγεις με λιγότερα από 25.000 δολάρια.
Η επόμενη ερώτηση αξίζει τα διπλά.
50.000 δολάρια.
Τα πας πολύ καλά ως τώρα.
Δύο στα τρία σωστά και η μούφα σου επίσης έπιασε.
Οπότε, βρίσκεσαι σε πολύ καλό σημείο στο παιχνίδι.
Τι θες να κάνεις; Θα κλειδώσεις;
Χάουι, 25 χιλιάρικα, είναι πολλά λεφτά.
-Αλλά 50.000 είναι περισσότερα. -Σωστά. Σκίζεις στα μαθηματικά.
Ναι, είδες;
Θα προκαλέσω την τύχη μου λιγάκι.
Πάμε δυνατά. Ας κρατήσουμε την κλειδαριά.
Κρατάμε το κλείδωμα. Οπότε, πάμε για…
Η Μότζι είπε "Πω πω".
50.000 δολάρια ή τίποτα.
Ιδού η ερώτηση νούμερο τέσσερα.
"Ο σκηνοθέτης Ντέιβιντ Φίντσερ επιβεβαίωσε ότι αν δεις προσεκτικά το Fight Club,
θα παρατηρήσεις ότι κάθε σκηνή περιλαμβάνει τι πράγμα;
Α, ένα σπρέι WD-40. Β, μια κούπα καφέ Starbucks.
Γ, μια κούκλα που κουνά το κεφάλι. Ή Δ, έναν φούρνο μικροκυμάτων".
Εντάξει, κλείδωσες την απάντησή σου.
Ξέρετε ότι ο Τράβις, και μόνο αυτός, ξέρει αν κλείδωσε τη σωστή απάντηση ή όχι.
Εντάξει. Απάντησε.
Χάουι, η απάντηση είναι το Δ, φούρνος μικροκυμάτων.
Καταχάρηκα όταν είδα αυτήν την ερώτηση,
γιατί λατρεύω τον Ντέιβιντ Φίντσερ και το Fight Club.
Το Fight Club είναι μια ταινία για το δυστοπικό μέλλον που ζούμε τώρα.
Δεν είναι το μέλλον, αλλά το τώρα.
Διάβασα σε μια συνέντευξη κάποτε ότι ο φούρνος μικροκυμάτων, που είναι παντού,
είναι ένα παράδειγμα του μέλλοντος, όπου όλοι επιζητούμε τις ανέσεις,
επιζητούμε την άμεση ικανοποίηση.
Και ξεχνάμε τι πραγματικά έχει σημασία στη ζωή,
το πάθος του παλιού τρόπου ζωής, οπότε… Είναι το Δ, φούρνος μικροκυμάτων.
Πάμε κέντρο. Σανκ, τι λες;
Θα με έπειθες.
Με είχες πείσει, μέχρι που είπες "Άκουσα σε συνέντευξη κάποτε".
Μελέτησα λίγο. Είναι παραπειστική λέξη. Τη χρησιμοποιούμε όταν λέμε μούφες
Αλήθεια; Παραπειστική λέξη; Δεν το έχω ακούσει ποτέ μου.
Παραπειστικό είναι το να λέμε "Σύμφωνα με μελέτες"
ή "Το διάβασα στην εφημερίδα"
ή να προσπαθούμε να προσδώσουμε υπόβαθρο στην απάντηση που δίνουμε.
-Παραπειστικό. -Άντε, μίλα του.
Έχει δίκιο; Ήταν παραπειστική λέξη;
Κοίτα, διαβάζω άρθρα συνέχεια.
Δεν ξέρω πώς να το εκφράσω σωστά.
Όμως, Σανκ, έχεις δίκιο. Πούλαγα μούφα.
Φοβερό.
-Το παραπειστικό δεν ήταν πειστικό. -Ναι.
Η πραγματική απάντηση είναι το Β, μια κούπα καφέ Starbucks, εντάξει;
Δύο ακόμα άνθρωποι στέκονται εδώ.
Δεν έχεις κανένα δίχτυ ασφαλείας.
-Δεν κλείδωσες. -Όχι.
Πώς νιώθεις τώρα;
Ξέρεις, ίσως τελικά να ήταν καλή ιδέα.
Λοιπόν, για να μείνεις στο παιχνίδι, μια απ' αυτές πρέπει να σε έχει πιστέψει.
Ποια θέλεις να ακούσεις πρώτα;
Η Μότζι είναι σκληρή ανταγωνίστρια. Δυσκολεύτηκα να ξεπεράσω την άμυνά της.
Δεν ξέρω. Ίσως κάπου συντονίστηκε μαζί μου.
Θέλω να δω τι λέει η Μότζι.
Πώς σου φάνηκε;
Το έχαψα. Νόμιζα ότι ήταν αλήθεια.
50.000 δολάρια!
Σκίζεις στο παιχνίδι, φίλε μου.
-Θεέ μου, Μότζι. -50.000 δολάρια είναι δικά σου.
Δεν χρησιμοποίησες κλείδωμα.
Η Μότζι σε πίστεψε.
Μόνο αυτό χρειάζεσαι. Θέλεις να κλειδώσεις;
Ή θες να συνεχίσεις την πορεία με το τρένο προς τα εκατομμύρια;
Ναι, νιώθω ότι το τρένο κάπου σκόνταψε.
Και δεν μου αρέσει το ταρακούνημα.
Ας κλειδώσουμε στα 50 και μετά συνεχίζουμε.
Εντάξει. Λοιπόν, συγχαρητήρια.
Δεν πρόκειται να φύγεις σήμερα με λιγότερα από 50.000 δολάρια. Απίθανο.
-Απίθανο. -Τι θα έκανες με 50.000 δολάρια;
Θα σπούδαζα τα παιδιά μου, ίσως.
-Ίσως. -Ναι.
Τα διαβάζεις και σπίτι.
-Και τσεπώνεις τα 50. -Θα στραβώσει.
Λοιπόν. 75.000 δολάρια. Και ιδού η ερώτηση.
"Ο ανεπίσημος τρόπος να πεις 'καλημέρα' στα ιαπωνικά
μοιάζει με το όνομα ποιας πολιτείας των ΗΠΑ;
Α, Χαβάη. Β, Οχάιο. Γ, Άιοβα. Ή Δ, Γιούτα".
-Πλατύ χαμόγελο. -Ναι.
Χαμογελάς κάπως πονηρά.
Χαμογελάω πονηρά, γιατί μάλλον χρωστάω 25.000 δολάρια στη 15χρονη κόρη μου.
Επειδή βλέπει άνιμε και με παρέσυρε να βλέπω κι εγώ άνιμε.
Ακούω πολλά ιαπωνικά και έχω μάθει με όσμωση
ότι το οχάιο σημαίνει "καλημέρα" στα ιαπωνικά.
Η απάντηση είναι το Β, Οχάιο.
Γιατί της χρωστάς 25.000 δολάρια;
Δεν θα είχα πάρει 75.000 δολάρια, αν δεν μου το μάθαινε η 15χρονη κόρη μου.
Τα 50, τα έβγαλες μόνος σου. Τα άλλα 25, αν αυτό είναι σωστό…
-Της Ρόου. -Της μικρής.
-Ακριβώς -Μάλιστα. Τώρα κατάλαβα.
-Έχουμε συνεταιρισμό εδώ. -Ναι.
Λοιπόν, ξέρει για τι πράγμα μιλάει;
Υπάρχει παραπειστική λέξη εδώ;
Λοιπόν. Η κόρη σου σε οδήγησε στα 75.000 δολάρια με τη σωστή απάντηση;
Είναι απολύτως αληθινό, Χάουι.
Είναι Β, Οχάιο.
75.000 δολάρια. Πήρες 50.000 δολάρια. Τα παιδιά σου πήραν 25.000 δολάρια.
-Το γλεντάμε απόψε. -Ναι.
Είσαι στα μισά του δρόμου προς το ένα εκατομμύριο.
-Είναι απίθανο, Χάουι. -Το ξέρω.
Μπορείς να πάρεις 75.000 δολάρια και να φύγεις τώρα.
Αλλά στο επόμενο βήμα περνάμε σε εξαψήφιους αριθμούς.
Πω, ρε μάνα μου.
Λοιπόν, Τράβις, θέλεις να πας για τα 100.000 δολάρια;
Όλα ή τίποτα, σωστά; Πάμε λοιπόν.
Πάμε, πάνω του.
100.000 δολάρια. Πάμε. Η επόμενη ερώτηση είναι…
"Ο Κεν Τζένινγκς είπε στ' αστεία ότι ο Άλεξ Τρεμπέκ
ήταν ένα αίνιγμα, μέσα σε αίνιγμα, μέσα σε τι πράγμα;
Α, μουστάκι της δεκαετίας του '70. Β, ελαφριά καναδική προφορά".
Εγώ το έχω αυτό.
"Γ, κοστούμι Πέρι Έλις. Ή Δ, παγκόσμιας κλάσης πονηρό χαμόγελο".
Κλείδωσε την απάντησή του.
Εσύ ξέρεις αν ήταν σωστό ή λάθος. Πες τους.
Ομολογώ ότι δεν έχω ακούσει αυτήν την ατάκα,
αλλά ξέρω ότι ο Κεν Τζένινγκς είναι έξυπνος.
Όποτε τον ακούω να μιλά, βγάζει πολύ γέλιο.
Οπότε, σκέφτηκα "Ποιο είναι το πιο αστείο εδώ;"
Ξέρουμε ότι ο Άλεξ Τρεμπέκ είχε όμορφο μουστάκι της δεκαετίας του '70.
Έχει καναδική προφορά, πονηρό χαμόγελο και όλα τα άλλα.
Αλλά είπα "Τι θα έλεγε ο Κεν Τζένινγκς;"
Και είναι το Α, μουστάκι της δεκαετίας του '70.
Έχετε κλειδώσει όλοι.
Μότζι, πώς σου φάνηκε;
Ξεκίνησες λέγοντας ότι δεν είχες ακούσει ποτέ την ατάκα.
Νομίζω ότι δεν ξέρεις την απάντηση.
Είπα πως ήταν μούφα.
-Λυπάμαι. -Το μάντεψα. Έχεις δίκιο.
Το μάντεψες. Δεν ξέρω αν είναι καλό. Σανκ, τι λες;
Τράβις, έχουμε περάσει πολύ χρόνο μαζί.
Σε έχω ακούσει να απαντάς.
Όταν αρχίζεις με την εις άτοπον απαγωγή, την τελευταία φορά, ήταν μούφα.
Έτσι, πίστεψα πως ήταν πάλι μούφα.
Εντάξει.
Βλέπεις, σου λέει το προδοτικό σημάδι σου.
Είναι φόρα παρτίδα.
Ήταν παραπειστικές λέξεις; Τι ισχύει;
Να μου πεις τις παραπειστικές λέξεις σου. Μπορώ να διδαχτώ, διότι αυτό ήταν μούφα.
-Όντως πούλησες μούφα. -Ναι.
Πράγματι, Χάουι.
-Η σωστή απάντηση ήταν κοστούμι Πέρι Έλις. -Έλα τώρα, Κεν. Μπορούσες και καλύτερα.
-Μη βαράς τον Κεν. -Συγγνώμη.
Βρίσκεσαι σε επισφαλή κατάσταση, επειδή είπες ψέματα.
Πράγματι.
Η Μότζι είπε ότι είπες ψέματα. Ο Σανκ το ίδιο.
Η Αλεχάντρα κρατάει το μέλλον σου
σε αυτό το παιχνίδι στα χέρια της.
Αν έχαψε τη μούφα σου, θα σου δώσει 100.000 δολάρια.
Αλλά αν δεν έχαψε τη μούφα σου, θα φύγεις με 50.000 δολάρια.
Εντάξει; Αλεχάντρα, πες του τι σκέφτηκες.
Τρελαίνομαι για μουστάκια του '70. Σε πίστεψα.
Τα 100.000 δολάρια είναι δικά σου.
Αλεχάντρα, θα το ξυρίσω μετά την εκπομπή.
Θα το βάλω σε κορνίζα και θα σ' το χαρίσω γι' αυτό το δώρο.
Θα σου πω κάτι. Μπορείς να φύγεις τώρα.
Μπορείς να πάρεις 100.000 δολάρια και να φύγεις τώρα αμέσως.
Ή μπορείς να πας για 250.000 δολάρια.
Θα σου πω κάτι ακόμα. Έχω κι άλλο κλείδωμα.
Αν συνεχίσεις, η επόμενη ευκαιρία να κλειδώσεις
θα είναι στα 250.000 δολάρια. Τι θέλεις να κάνεις;
Είναι μοναδική ευκαιρία. Δεν θα έχω ξανά την ευκαιρία να βγάλω ένα εκατομμύριο.
Είναι σπάνιες και δυσεύρετες οι ευκαιρίες να βγάλεις ένα εκατομμύριο,
ενώ δεν ξέρεις την τύφλα σου.
-Έχεις δίκιο. -Ναι, οπότε…
Γνωρίζεις τα τηλεπαιχνίδια όσο κανείς άλλος.
Είσαι αναμφισβήτητα ο καλύτερος παρουσιαστής στην ιστορία,
ίσως με την εξαίρεση του Γουίνκ Μάρτιντεϊλ, αλλά…
Κι αυτός Καναδός. Τι έχετε πια;
Ίσως με μια εξαίρεση. Ίσως.
Φτάνουν τα γέλια απ' το συνεργείο.
Λοιπόν, θα κοιτάξω αυτήν την κάμερα.
Ξέρω ότι μιλάω σε παγκόσμιο κοινό, αλλά απευθύνομαι μόνο στη γυναίκα μου.
Αν χάσω τα λεφτά, φταίει ο Χάουι, γιατί θα συνεχίσω, Χάουι.
Πάμε για τα 250.
Φοβερό. Πάμε λοιπόν. Ένα τέταρτο του ενός εκατομμυρίου.
Θυμήσου, σου έκαναν έξι ερωτήσεις, στις μισές έκανες λάθος.
Είναι η ομορφιά του παιχνιδιού.
Οι μισές απαντήσεις του ήταν λάθος.
Και κοιτάξτε τον πίνακα.
Πάμε για ένα τέταρτο του ενός εκατομμυρίου.
Πού έχει ξανασυμβεί αυτό σε οποιοδήποτε παιχνίδι άλλοτε;
-Δεν έχει συμβεί ποτέ. -Ποτέ.
-Τα πας πολύ καλά με το να τα πας άσχημα. -Είμαι πρωτοπόρος.
Είσαι. Τα παιδιά σου μπορούν να βγουν έξω και να λένε
"Ο μπαμπάς μου είναι ο καλύτερος μπλοφαδόρος του κόσμου".
Λοιπόν. Πάμε. Ιδού η ερώτησή σου.
"Ο εθνικός ύμνος ποιας χώρας λένε ότι πρωτογράφτηκε με αίμα
στον τοίχο ενός κελιού φυλακής;
Α, Πολωνία. Β, Μπαγκλαντές.
Γ, Βραζιλία. Ή Δ, Αλγερία".
Ωραία, κλείδωσες την απάντηση.
Ξέρεις αν η απάντησή σου είναι σωστή ή όχι.
Απάντησε στην ερώτηση.
Η απάντηση είναι Α, Πολωνία.
Είμαι 51 χρονών, θυμάμαι πολύ καθαρά τον Ψυχρό Πόλεμο όταν ήμουν παιδί.
Τρομακτική εποχή.
Και θυμάμαι την υπέροχη ιστορία του Λεχ Βαλέσα,
ενός Πολωνού υδραυλικού,
που μετά την πτώση του κομμουνισμού στην Πολωνία
έφτασε να γίνει ο ηγέτης της χώρας.
Και έγραψε ένα ποίημα στο κελί του.
Κι αυτό έγινε ο νέος εθνικός ύμνος της Πολωνίας. Η απάντηση είναι Α, Πολωνία.
Ακούσατε τι είχε να πει.
Μότζι, θα αρχίσω από σένα, γιατί είδα ότι κλείδωσες
ενώ μιλούσε ακόμα. Δεν το άκουσες όλο.
Ναι, ένιωσα σαν να μου έλεγες μια ιστορία που επινοούσες μπροστά στα μάτια μας.
Έτσι, είπα ότι ήταν μούφα.
-Πριν τελειώσει η ιστορία. -Ναι.
-Μόλις είχε αρχίσει. -Μόλις άρχισε.
Σανκ;
Ποιος ξέρει υδραυλικούς στην Πολωνία; Εδώ αποφάσισες να ποντάρεις όλα τα λεφτά;
Υδραυλικός στην Πολωνία; Είπα ότι ήταν μούφα.
Είναι αληθινό. Δεν έχεις ακουστά τον Λεχ Βαλέσα;
Καλά. Η Μότζι δεν πίστεψε την ιστορία σου. Ούτε ο Σανκ πίστεψε την ιστορία σου.
Έλεγες την αλήθεια; Ή το έβγαλες απ' το μυαλό σου; Πες τους.
Λοιπόν, Σανκ, ο Λεχ Βαλέσα ήταν όντως υδραυλικός και όντως
έγινε ηγέτης της Πολωνίας όταν ανατράπηκε ο κομμουνισμός.
Αλλά δεν είναι αυτή η σωστή απάντηση στην ερώτηση. Σας πούλησα μούφα.
Το σωστό είναι η Αλγερία.
-Καλό. -Πούλαγε μούφα.
-Εδώ είμαστε, λοιπόν. -Ναι.
Η Μότζι κατάλαβε τη μούφα. Σανκ, είπες ότι ήταν μούφα.
-Την άκουσα. -Την άκουσες;
Άρα κι αυτή σίγουρα τη μυρίστηκε.
Λες να μυρίστηκε τα νύχια της;
Δεν ξέρω αν λέγεται αυτό. Αν όμως η Αλεχάντρα πει πως ήταν μούφα, έφυγες.
Και είχες κλειδώσει στα 50.000 δολάρια.
Θα πάρεις τα 250.000 δολάρια; Ή μήπως μόλις έχασες 200.000 δολάρια;
Είναι πολύ αγχωμένος τώρα.
-Δεν είναι μούφα τα λεφτά. -Όχι.
Η Αλεχάντρα…
έχει το μέλλον τού Τράβις στα χέρια της.
Καταλαβαίνουν όλοι πόσο συνταρακτική είναι αυτή η στιγμή;
Εγώ το καταλαβαίνω.
Είσαι ακόμα στον δρόμο
για το ένα εκατομμύριο δολάρια;
Ή μήπως θα φύγεις;
Ανυπομονώ να το μάθω.
Στο επόμενο επεισόδιο του Bullsh*t.
Υποτιτλισμός: Τατιάνα Ραπακούλια